alexandrainst/scandi-wiki huggingface dataset:
Evlogi Peak

Evlogi Peak (bulgarsk връх Евлоги, ‘Vrah Evlogi’) er eit fjell på 2090 meter over havet i Imeon Range på Smith Island i Sør-Shetlandsøyane.  Det ligg 1 km nord-nordaust for Mount Foster, og 1,3 km sørvest for Antim Peak. Fjellet ligg oppom Chuprenebreen i nordvest, Pashukbreen i aust og Rupitebreen i søraust.

Det er kalla opp etter den bulgarske finansmannen, industrimannen og filantropen Evlogi Georgijev (1819–1897) som finaniserte bygginga av hovudbygget til Sofia universitet.

Kjelder
 SCAR Composite Antarctic Gazetteer

Fjell på Smith Island
Bulgaria og Antarktis
Matochina Peak

Matochina Point (bulgarsk връх Маточина, Vrah Matochina) er eit fjell med ei høgd opp mot 750 moh. heilt nord i Imeon Range på Smith Island i Sør-Shetlandsøyane i Antarktis. Det ligg 3,3 km vest-sørvest for Cape Smith og 3,2 km nordaust for Mount Christi, oppom Saparevobreen i vest og sørvest, Vedena Cove i vest og Glozhene Cove i nordaust. Det vart kartlagd av bulgarske landmålarar i 2009 og kalla opp etter busetnaden og mellomalderfestninga Matotsjina søraust i Bulgaria.

Kjelder

 SCAR Composite Antarctic Gazetteer

Fjell på Smith Island
Bulgaria og Antarktis
Mezek Peak

Mezek Peak (bulgarsk връх Мезек, Vrah Mezek) er eit spisst fjell på opp mot 1650 moh i Imeon Range på Smith Island i Sør-Shetlandsøyane.  Det ligg 1,07 km aust for Mount Pisgah og 4,02 km sørvest for Mount Christi. Austsida er bratt og hovudsakleg isfri. Fjellet ligg oppom Dalgopolbreen i nordvest. Det vart kartlagd av bulgarske landmålarar i 2009 og kalla opp etter mellomalderfestninga Mezek søraust i Bulgaria.

Kjelder

Mezek Peak. SCAR Composite Gazetteer of Antarctica.

Fjell på Smith Island
Bulgaria og Antarktis
Mount Christi

Mount Christi er eit fjell med ei høgd opp mot 1280 moh nord i Imeon Range på Smith Island i Sør-Shetlandsøyane i Antarktis. Fjellet ligg oppom Saparevobreen i nord og Kongurbreen i vest-nordvest.

Namnet «Cape Christi» vart gjeve for det nordlege neset på Smith Island av ein britisk ekspedisjon under Foster, 1828–31, men dette namnet hadde då alt fått namnet Cape Smith. Sidan det sistnemnde namnet er godkjend for neset, tilrådde UK-APC i 1953 at det første namnet vart gjeve til fjellet for å bevare det historiske namnet i området. Fjellet ligg 4,74 km nordaust for Mount Pisgah, 3,36 km sør-sørvest for Delyan Point og 3,22 km sørvest for Matochina Peak.

Kjelder

 
 SCAR Composite Antarctic Gazetteer.

Fjell på Smith Island
Mount Foster

Mount Foster er eit fjell med ei høgd opp mot 2105 moh. i Imeon Range på Smith Island i Sør-Shetlandsøyane i Antarktis. Det er det høgaste punktet i Sør-Shetlandsøyane. 

Mount Foster har tre toppar, der sjølve Mount Foster er den sørlegaste. Toppen i midten er Evlogi Peak (2090 moh) og den nordlege er Antim Peak (2070 moh). Greg Landreth og laget hans var dei første til å klatre fjellet, den 29. januar 1996.

Fjellet er kalla opp etter kaptein Henry Foster, ein kaptein på HMS «Chanticleer» som utforska Sør-Shetlandsøyane i 1829.

Mount Foster er knytt via Zavet Saddle til Slaveykov Peak i sørvest og ligg oppom Bistrabreen i vest, Chuprenebreen i nord-nordvest, Rupitebreen i aust, Landrethbreen mot søraust og Dragomanbreen i sør-søraust. Fjellet ligg 5,5 km nordaust for Riggs Peak, 2,78 km sør-søraust for Garmen Point, 7,64 km sørvest for Mount Pisgah og 3,86 km nord-nordvest for Ivan Asen Point.

Sjå òg
 Imeon Range
 Smith Island

Kjelder
Denne artikkelen bygger på «Mount Foster» frå ,  den 22. april 2013. 
 oppgav desse kjeldene:
 Composite Gazetteer of Antarctica: Mount Foster
 «Mount Foster i Antarktis» on Peakbagger

Fjell på Smith Island
Mount Pisgah på Smith Island

Mount Pisgah er eit fjell med ei høgd opp mot 1860 moh nord i sentrale delar av Imeon Range på Smith Island i Sør-Shetlandsøyane i Antarktis. Det er knytt via Kostenets Saddle til Drinov Peak i sørvest, og ligg oppom Dalgopolbreen i nord og Vetrinobreen i vest. 

Fordi toppane på Smith Island såg forgreina ut sett frå avstand, kalla amerikanske selfangarar i 1820-åra øya for Mount Pisgah Island etter Mount Pisgah i byen Durham i Connecticut. Namnet har sidan vorte avgrensa til fjellet her skildra. 

Fjellet ligg 7,64 km nordaust for Mount Foster, 1,5 km nordaust for Drinov Peak, 3,9 km søraust for Gregory Point, 4,74 km sørvest for Mount Christi og 1,1 km vest for Mezek Peak.

Sjå òg
 Imeon Range
 Smith Island

Kjelder
 SCAR Composite Antarctic Gazetteer.

Fjell på Smith Island
Neofit Peak

Neofit Peak (bulgarsk връх Неофит, ‘Vrah Neofit’) er eit isdekt fjell på 1750 moh i Imeon Range på Smith Island i Sør-Shetlandsøyane i Antarktis. Det ligg 1,12 km sør-sørvest for Slaveykov Peak, 3,1 km sørvest for toppen av Mount Foster, 2,38 km nordaust for Riggs Peak og 10,98 km nordaust for Cape James. Det ligg oppom Gramadabreen i sør og Armirabreen i aust og søraust.

Fjellet har fått namn etter den bulgarske munken, vitskapsmannen og kunstnaren Neofit Rilski (1793–1881) som omsette Bibelen til moderne bulgarsk.

Kjelder
 SCAR Composite Antarctic Gazetteer

Fjell på Smith Island
Bulgaria og Antarktis
Organa Peak

Organa Peak (bulgarsk връх Органа, Vrah Organa) er eit fjell på 1270 meter over havet i Imeon Range på Smith Island i Sør-Shetlandsøyane.  Det ligg 6,8 km nordaust for Cape James, og 1,85 km sør-sørvest for Riggs Peak. Fjellet ligg oppom Letnitsabreen i aust og søraust, og Kremena forlandsbre i sør. Det er kalla opp etter den bulgarske herskaren Organa (600-talet) som regjerte over bulgarane og var onkelen til khan Kubrat.

Kjelder

 SCAR Composite Antarctic Gazetteer

Fjell på Smith Island
Bulgaria og Antarktis
Riggs Peak

Riggs Peak (bulgarsk връх Ригс, ‘Vrah Riggs’) er eit fjell på 1690 moh i Imeon Range on Smith Island i Sør-Shetlandsøyane. Det ligg 2,38 km sørvest for Neofit Peak, 5,4 km sørvest for toppen av Mount Foster og 8,6 km nordaust for Cape James. Det ligg oppom Letnitsabreen i sør og Gramadabreen i aust.

Det vart kalla opp etter den amerikanske misjonæren og språkforskaren Elias Riggs (1810–1901) som medverka stort til å bygge opp att den bulgarske nasjonalkjensla og som organiserte den første omsetjinga (av Neofit Rilski), trykte og spreidde Bibelen på moderne bulgarsk.

Kjelder
 SCAR Composite Antarctic Gazetteer

Fjell på Smith Island
Bulgaria og Antarktis
Sevlievski Peak

Sevlievski Peak (bulgarsk Севлиевски връх, ‘Sevlievski Vrah’) er eit isdekt fjell med ei høgd opp mot 1740 moh i Imeon Range på Smith Island i Sør-Shetlandsøyane. Det ligg 1 km sør for Drinov Peak og 890 m nordaust for Slatina Peak. Det er knytt til Drinov Peak via Popovo Saddle. Fjellet ligg oppom Ovechbreen i aust og Chuprenebreen i sørvest.

Det vart kartlagd av bulgarske landmålarar i 2009 og kalla opp etter Miroslav Sevlievski som deltok på den bulgarske antarktisekspeidsjonen i 2002/03.

Kjelder
 SCAR Composite Antarctic Gazetteer

Fjell på Smith Island
Bulgaria og Antarktis
Slatina Peak

Slatina Peak (bulgarsk връх Слатина, ‘Vrah Slatina’) er eit fjell på 1750 moh i Imeon Range på Smith Island på Sør-Shetlandsøyane. Det ligg 2 km nordaust for Antim Peak, på andre sida av Varshets Saddle, 4,09 km aust for Villagra Point, og 1,9 km sør for Drinov Peak. Det ligg oppom den øvre delen av Chuprenebreen i nordvest og Krivodolbreen i sørvest og sør.

Det er kalla opp etter dei bulgarsk busetnadane Slatina som ligg i Montana, Lovetsj, Plovdiv, Silistra og Sofia.

Kjelder
 SCAR Composite Antarctic Gazetteer

Fjell på Smith Island
Bulgaria og Antarktis
Slaveykov Peak

Slaveykov Peak (bulgarsk Славейков Връх, ‘Slavejkov Vrah’) er eit spisst fjell med ei høgd opp mot 1760 m i Imeon Range på Smith Island i Sør-Shetlandsøyane i Antarktis. Det ligg 2 km sørvest for toppen av Mount Foster, på andre sida av Zavet Saddle, 1,12 km nord-nordaust for Neofit Peak, 2,4 km aust for Lakatnik Point og 3,05 km nordvest for Ivan Asen Point. Fjellet ligg oppom Armirabreen mot søraust og Bistrabreen i nord. 

Fjellet er kalla opp etter den bulgarske diktaren og brosjyreforfattaren Petko Slavejkov (1827–1895).

Sjå òg
 Imeon Range
 Bulgarske namn i Antarktis

Kjelder
 SCAR Composite Antarctic Gazetteer
 Bulgarsk antarktisk stadnamnregister. Antarctic Place-names Commission. (detaljar på bulgarsk, grunnleggande data in English)

Bulgaria og Antarktis
Fjell på Smith Island
Cherven Peak

Cherven Peak (bulgarsk връх Червен, ‘Vrah Tsjerven’) er eit fjell med ei høgd opp mot 224 m på nordkysten av Rugged Island utanfor vestkysten av Byers Peninsula på Livingston Island i Sør-Shetlandsøyane i Antarktis. Det ligg 1,04 km vest for Herring Point, 700 m søraust for Ivan Vladislav Point, 3,9 km aust-søraust for Cape Sheffield og 830 m nord for San Stefano Peak.

Fjellet er kalla opp etter mellomalderbyen Tsjerven nordaust i Bulgaria.

Kjelder
 Cherven Peak. SCAR Composite Gazetteer of Antarctica.

Fjell på Sør-Shetlandsøyane
Bulgaria og Antarktis
San Stefano Peak

San Stefano Peak (bulgarsk връх Сан Стефано, ‘Vrah San Stefano’) er eit fjell med ei høgd opp mot 256 moh og det høgaste punktet Rugged Island utanfor vestkysten av Byers Peninsula på Livingston Island i Sør-Shetlandsøyane i Antarktis. Det ligg sentralt på øya, 3,48 km nordaust for Benson Point, 4,17 km søraust for Cape Sheffield, 830 m sør for Cherven Peak, 1,91 km vest for Vund Point og 1,58 km nordvest for Radev Point.

Fjellet er kalla opp etter busetnaden San Stefano, der avtalen som sikra at Bulgaria vart gjenoppretta som stat den 3. mars 1878.

Kjelder
 San Stefano Peak. SCAR Composite Gazetteer of Antarctica.

Fjell på Sør-Shetlandsøyane
Bulgaria og Antarktis
Tsarigrad Peak

Tsarigrad Peak (bulgarsk Връх Цариград, ‘Vrah Tsarigrad’) er eit spisst fjell med ei høgd opp mot 1760 moh i Imeon Range på Smith Island i Sør-Shetlandsøyane i Antarktis. Det ligg oppom Armirabreen mot søraust.

Fjellet er kalla opp etter Konstantinopelkonferansen i 1876 (Tsarigrad er det bulgarske namnet for Konstantinopel) av stormaktene som avgjorde dei etniske bulgarsk grensene på andre halvdel av 1800-talet. 

Tsarigrad Peak ligg 2,5 km sørvest for toppen av øya, Mount Foster, 550 m sør for Slaveykov Peak og 600 m nordaust for Neofit Peak.

Kjelder
 Tsarigrad Peak. SCAR Composite Gazetteer of Antarctica.

Fjell på Sør-Shetlandsøyane
Bulgaria og Antarktis
Vineh Peak

Vineh Peak (bulgarsk връх Винех, ‘Vrah Vineh’) er eit fjell med ei høgd opp mot 186 moh heilt aust på Rugged Island utanfor vestkysten av Byers Peninsula på Livingston Island i Sør-Shetlandsøyane i Antarktis.

Fjellet er kalla opp etter khan Vinekh av Bulgaria, 756-760 evt.

Vineh Peak ligg 600 m aust for det høgaste punktet på Bakshev Ridge, 900 m sør for Herring Point, 1 km nord for Radev Point og 550 m vest for Vund Point.

Kjelder
 Vineh Peak. SCAR Composite Gazetteer of Antarctica.

Fjell på Sør-Shetlandsøyane
Bulgaria og Antarktis
Ultratopp

Ein ultratopp er eit fjell med ei skardhøgd eller primærfaktor på minst 1500 meter. Det finst litt over 1500 kjende ultratoppar i verda. Somme av dei er særs kjende, som Mount Everest, Aconcagua og Denali (dei tre fjella med høgast skardhøgd), medan andre ikkje er like kjende. Somme kjende fjell som Matterhorn og Eiger er ikkje ultratoppar fordi dei via høgtliggande skard har samband til høgare fjell, og derfor ei skardhøgd på mindre enn 1500 m. 

Omgrepet «ultra» vart gjeve av geovitaren Stephen Fry som studerte skardhøgda til fjell i Washington i 1980-åra. Han nytta då ein definisjon der ein ultratopp hadde ei skardhøgd på minst 5000 fot (1524 m).

Fordeling
I dag kjenner ein til 1515 ultratoppar i verda: 637 i Asia, 355 i Nord-Amerika, 209 i Sør-Amerika, 119 i Europa (inkludert Kaukasus), 84 i Afrika, 69 i Australasia og 39 i Antarktis. 

Mange av dei største eller mest kjende fjella i verda er ultratoppar, som Mount Everest, K2, Kilimanjaro, Mont Blanc og Olympus. Mange store og kjende fjell, som Eiger og Matterhorn er derimot ikkje ultratoppar, fordi dei ikkje har høg nok skardhøgd. Mange ultratoppar ligg i avsidesliggande område, mellom anna 39 på Grønland, dei høgastepunkta på øyar Arktis som Novaja Zemlja, Jan Mayen og Spitsbergen og 136 i Himalaya. I British Columbia har somme av ultratoppane ikkje fått offsielle namn. 

Mange ultratoppar har ikkje blitt klatra enno, og Finisterre Range, Sauyr Zhotasy, (mogelegvis) Mount Siple og Gangkar Puensum er dei mest sannsynlege kandidatane som dei høgaste ultratoppane som ikkje er klatra enno.  

Alle Seven Summits er ultratoppar fordi dei per definisjon er det høgaste punktet på kvar sin landmasse.

Kjelder
Denne artikkelen bygger på «Ultra prominent peak» frå ,  den 22. april 2013. 
 oppgav desse kjeldene:

Fjell
Topografi
Waiting Outside the Lines

«Waiting Outside the Lines» er debutsingelen til den amerikanske songaren Greyson Chance. Songen er skriven av Aaron Michael Cox og produsert av Da Internz og Ron Fair. Singelen vart gjeven ut ekslusivt på iTunes 26. oktober 2010. Cd-singelen vart gjeven ut 14. desember 2010 under eleveneleven, Maverick Records og Geffen Records. Cden inneheld òg ein studioversjon av coverhits frå Lady Gaga og Augustana. Den offisielle remiksen inneheld vokalar frå den filippinske songaren Charice. Musikkvideoen til songen er laga av Sanaa Hamri.

Listeplasseringar

Kjelder

Denne artikkelen bygger på «Waiting Outside the Lines» frå ,  den 22. april 2013.

Fotnotar

Greyson Chance-songar
Singlar frå 2010
USA-amerikanske songar
Engelskspråklege songar
Debutsinglar
Ultratoppar i Antarktis

Dette er ei liste over kjende ultratoppar (med skardhøgd større enn 1500 m) i Antarktis. Somme øyar i Sør-Atlanteren er med på slutten av lista.

Antarktis

Sør-Atlanteren

Kjelder
Denne artikkelen bygger på «List of Ultras of Antarctica» frå ,  den 22. april 2013. 
 oppgav desse kjeldene:
Antarktis
South Atlantic

Antarktis Ultras
Mount Friesland

Mount Friesland er eit fjell i Tangra Mountains på Livingston Island i Sør-Shetlandsøyane. Det ligg kring 12,5 km nordaust for Barnard Point, 9,7 km aust-søraust for St. Kliment Ohridski Base, 3,6 km søraust for toppen av Pliska Ridge, 6,1 km søraust for Mount Bowles, 2,9 km sør-sørvest for Camp Academia, 7 km vest for Great Needle Peak og 6,85 km nordvest for Samuel Point. Fjellet er stort sett dekt av isbrear med mange bresprekkar. 

Amerikanske og britiske selfangarar kjende til fjellet så tidleg som 1820–21, og det har gjennom tida vorte kalla Peak of Frezeland, Friezland Peak og  Friesland Peak. Tidleg på 1900-talet vart namnet Barnard, som James Weddell hadde nytta i 1825 om den nærliggande Needle Peak, flytta til dette fjellet. Det originale namnet er no gjenoppretta. Namnet Barnard Point har sidan vorte nytta om eit nes på søraustsida av False Bay.

Den første klatringa av Mount Friesland vart gjort frå Juan Carlos I Base den 30. desember 1991 av dei katalanske klatrarane Francesc Sàbat og Jorge Enrique, som Sàbat Hill og Enrique Hill er kalla opp etter. Fjellet er sidan klatra av andre folk.

Sjå òg
 Ultratoppar i Antarktis

Kjelder

Bakgrunnsstoff
 Antarctic Mountains: Climbing in Antarctica. 
 "Mount Friesland, Antarctica" on Peakbagger

Tangra Mountains
Fjell på Livingston Island
Mount Achala

Mount Achala er ein fjelltopp med ei høgd opp mot 680 m ved nordenden av Telefon Ridge på Deceptionøya i Sør-Shetlandsøyane. Det vart namngjeve av Den argentinske antarktisekspedisjonen i 1956 etter eit fjell i Argentina.

Kjelder
 SCAR Composite Antarctic Gazetteer.

Fjell på Sør-Shetlandsøyane
Deceptionøya
Adams Crest

Adams Crest er ein fjelltopp på 1950 moh på eit V-forma fjell 8 km aust for Saburro Peak i Ravens Mountains i Britannia Range. Det er kalla opp etter oberst Jonathan E. Adams som tente som offiser i 109 Airlift Wing under overføringa av LC-130-operasjonane frå U.S. Navy til Air National Guard.

Bakgrunnsstoff

Fjell i Oates Land
Armstrong Peak

Armstrong Peak er eit fjell, 1470 moh, som ligg 5 nautiske mil søraust for Mount Codrington i Enderby Land i Australsk Antarktis i Aust-Antarktis.

Oppdaging og namngjeving
Armstrong Peak vart kartlagd av norske kartografar frå flyfoto tekne under Lars Christensen-ekspedisjonen, 1936–37, og namngjeve «Austnuten». Fjellet vart fotografert på ny av Australian National Antarctic Research Expeditions (ANARE) i 1956. J.C. Armstrong dreiv kartlegging i område under ANARE ved Mawson-stasjonen, og det nye namnet er kalla opp etter han, gjeve av Antarctic Names Committee of Australia i 1960.

Kjelder
Denne artikkelen bygger på «Armstrong Peak» frå ,  den 22. april 2013. 
 oppgav desse kjeldene:

Bakgrunnsstoff

Fjell i Enderby Land
Aurora Peak

Aurora Peak er ein fjelltopp 535 moh langs vestsida av Mertzbreen, 6,5 km sør for Mount Murchison. Det vart oppdaga av Den australasiatiske antarktisekspedisjonen (1911–14) under Douglas Mawson som namngav det etter ekspedisjonsskipet «Aurora».

Kjelder 
Denne artikkelen bygger på «Aurora Peak» frå ,  den 22. april 2013. 
 oppgav desse kjeldene: 
 

Fjell i George V Land
Bansko Peak

Bansko Peak (Vrah Bansko) er eit 280 moh. høgt fjell heilt aust på Delchev Ridge i Tangra Mountains på Livingston Island. Fjellet vart kalla opp etter byen Bansko sørvest i Bulgaria.

Fjellet ligg 500 m aust-nordaust for Malyovitsa Crag, 690 m nordaust for Karlovo Peak og 390 m sørvest for Lyulin Peak.

Sjå òg
 Bulgarske namn i Antarktis
 Antarctic Place-names Commission

Kjelder

 SCAR Composite Gazetteer of Antarctica.

Tangra Mountains
Fjell på Livingston Island
Langnuten

Langnuten eller Mount Breckinridge er eit fjell, 2050 moh, som ligg 6,5 km sør for Store Hånakken i Napier Mountains i Enderby Land.

Mount Breckinridge vart kartlagd av norske kartografar frå flyfoto tekne av Lars Christensen-ekspedisjonen, 1936–37, og namngjeve Langnuten. Det vart fotografert på ny av Australian National Antarctic Research Expeditions (ANARE) i 1956 og fekk nytt namn av Australian Antarctic Names and Medals Committee (ANCA) etter J.E. Breckinridge, meteorolog ved Wilkes-stasjonen i 1961.

Kjelder
Denne artikkelen bygger på «Mount Breckinridge» frå ,  den 22. april 2013. 
 oppgav desse kjeldene:

Bakgrunnsstoff
 US Geological Survey, Geographic Names Information System (GNIS)
 Scientific Committee on Antarctic Research (SCAR)
 Composite Gazetteer of Antarctica

Fjell i Enderby Land
Breznik Heights

Breznik Heights (Breznisjki Vazvisjenija) er nokre høgder med ei høgd på over 600 moh søraust på Greenwich Island. Dei strekkjer seg 12 km mellom Santa Cruz Point i nordaust og foten av ei morene ved munningen av Yankee Harbour i sørvest. Høgdene er dekte av is, utanom små område som Oborishte Ridge, Ephraim Bluff, Viskyar Ridge og Bogdan Ridge.

Høgdene er kalla opp etter byen Breznik vest i Bulgaria.

Kjelder
 SCAR Composite Gazetteer of Antarctica.

Fjell på Greenwich Island
Bulgaria og Antarktis
Burlock Peak

Burlock Peak er ein fjelltopp, 2070 meter over havet, på ein utstikkar som stig ned frå Mount Simsarian, langs austveggen av Watson Escarpment. Det vart kartlagd av US Geological Survey frå landmålingar og frå flyfoto tekne av U.S. Navy, 1960–64, og vart namngjeven av Advisory Committee on Antarctic Names etter James U. Burlock, ein snikkar ved Byrd-stasjonen i 1962.

Kjelder 
Denne artikkelen bygger på «Burlock Peak» frå ,  den 22. april 2013. 
 oppgav desse kjeldene: 
 

Fjell i Marie Byrd Land
Burney Peak

Burney Peak er ein fjelltopp vest for Duthoit Point i den austlege delen av Nelson Island i Sør-Shetlandsøyane. Det vart namngjeve av UK Antarctic Place-Names Committee i 1961 for kaptein Burney, på den britiske selskuta «Nelson», truleg frå London, som vitja Sør-Shetlandsøyane i 1820–23.

Kjelder
 SCAR Composite Antarctic Gazetteer.

Bakgrunnsstoff

Fjell på Sør-Shetlandsøyane
Geografi på Nelson Island
Chapin Peak

Chapin Peak er eit markant fjell, 2170 moh, på vestsida av Reedybreen, som ligg 2 nautiske mil søraust for Stich Peak i Quartz Hills. Det vart kartlagd av US Geological Survey (USGS) og frå flyfoto tekne av U.S. Navy, 1960–64, og vart namngjeven av Advisory Committee on Antarctic Names etter kaptein Howard Chapin, ein pilot i United States Marine Corps i U.S. Navy-skvadron VX-6 ved McMurdo-basen, 1962–63.

Kjelder

Bakgrunnsstoff

Fjell i Marie Byrd Land
Mount Clough

Mount Clough er eit isfritt fjell, 2230 moh, som ligg 2 nautiske mil aust for Mount Dort, ved sørsida av Cappellaribreen i Dronning Maudfjella. Det vart oppdaga og først kartlagd på Byrd-ekspedisjonen, 1928–30, og vart namngjeven av Advisory Committee on Antarctic Names etter John W. Clough, ein geofysikar som deltok i kryssinga av Sørpolen og Dronning Maud Land sommaren 1965–66.

Kjelder

Bakgrunnsstoff

Fjell i Ross Dependency
Amundsen Coast
Coloured Peak

Coloured Peak er ein fjelltopp, 660 moh, nær toppen av Rossbarrieren på kystsida av Dronning Maudfjella, kring 2 nautiske mil søraust for O'Brien Peak. Det vart kartlagd av US Geological Survey frå landmålingar og frå flyfoto tekne av U.S. Navy, 1960–64. Fjellet vart undersøkt av medlemmar av geolog-gruppa frå New Zealand, 1969–70, og fekk dette namnet på grunn av dei fargerike gule, rosa og brune berglaga på fjellet.

Kjelder

Bakgrunnsstoff

Fjell i Ross Dependency
Amundsen Coast
The Cornet

The Cornet er eit fjell på sørsida av Pardo Ridge mellom Muckle Bluff og The Stadium på Elefantøya i Sør-Shetlandsøyane. Det skildrande namnet etter den kjegleforma utsjånaden til fjellet, vart gjeve av U.K. Joint Services Expedition, 1970-71,

Kjelder 
Denne artikkelen bygger på «The Cornet» frå ,  den 22. april 2013. 
 oppgav desse kjeldene: 
 

Cornet, The
Deacon Peak

Deacon Peak er eit fjell, 170 moh, på toppen av Penguin Island, ved austsida av innløpet til King George Bay på Sør-Shetlandsøyane. Det vart kartlagd i 1937 av mannskapet på Discovery Investigations ombord på RRS «Discovery II», som namngav det etter George E.R. Deacon.

Kjelder 
Denne artikkelen bygger på «Deacon Peak» frå ,  den 22. april 2013. 
 oppgav desse kjeldene: 
 

Fjell på Sør-Shetlandsøyane
Kalambáka

Kalambáka (gresk Καλαμπάκα) er ein distriktsby og ein kommune i periferieininga Tríkala i periferien Thessalía i Hellas. Kalambáka ligg nordvest for Tríkala og grensar i aust mot periferieininga Lárisa, i nord mot Grevená i Vest-Makedonía og i vest mot Ioánnina i Ípiros.

Administrativ inndeling

Kommunen vart danna i 2011 ved at ein slo saman dei tidlegare kommunane
 Kalambáka
 Khásia
 Malakási
 Tymféa
 Kastaniá
 Klinós
 Vasilikí
 Aspropótamos
Dei åtte tidlegare kommunane er no kommunaleiningar.

Ved folketeljinga i 2011 hadde kommunen 21 991 innbyggjarar, medan kommunaleininga Kalambáka hadde 12 000 og tettstaden med same namn 8 330 innbyggjarar.

Byar og tettstader
Dei største byane og tettstadene i kommunen er:

Referansar 

Kalambaka
Kalambaka
Kalambaka
Kalambaka
Dryanovo Heights

Dryanovo Heights (Dryanovski Vazvisheniya) er nokre isdekte høgder med ei høgd opp mot 520 moh nordvest i på Greenwich Island. Dei strekkjer seg 13 km frå nordvest til søraust, og 7 km frå nordaust til sørvest. Høgdene omfattar Mount Plymouth i aust, Crutch Peaks nordvest i, Lloyd Hill i sørvest, og Malamir Knoll i søraust.

Høgdene er kalla opp etter den bulgarske byen Dryanovo.

Kjelder
 SCAR Composite Gazetteer of Antarctica.

Fjell på Greenwich Island
Bulgaria og Antarktis
Pýli

Pýli (gresk Πύλη) er ein distriktsby og ein kommune i periferieininga Tríkala i periferien Thessalía i Hellas. Pýli ligg vest for Tríkala og grensar i sør mot periferieininga Kardítsa, i vest mot Árta i Ípiros.

Administrativ inndeling

Kommunen vart danna i 2011 ved at ein slo saman dei tidlegare kommunane
 Pýli
 Gómfi
 Pialía
 Éthikes
 Pindéos
 Myrófyllo
 Neráida
Dei sju tidlegare kommunane er no kommunaleiningar.

Ved folketeljinga i 2011 hadde kommunen 14 343 innbyggjarar, medan kommunaleininga Pýli hadde 3 527 og tettstaden med same namn 1 873 innbyggjarar.

Byar og tettstader
Dei største byane og tettstadene i kommunen er:

Referansar 

Pyli
Pyli
Pyli
Pyli